Joseph-Fleury Chenantais

Joseph-Fleury Chenantais, ganet e Naoned e 1809 ha marvet er memes kêr e 1868, a oa ur savour breizhat, genidik eus Naoned.

 Buhez 
Ganet e voe d'an 5 a viz Here 1809 e Naoned. E dad e oa ar greantour Étienne Chenantais de L'Offerière, 35 bloaz, war e leve, hag e vamm Marie-Madeleine Broband, 25 bloaz, o chom kae ar FozJoseph-Fleury Chenantais : architecte nantais, pennad-skrid gant Claude Kahn, 2003, eil trimiziad, Annales de Nantes et du pays nantais, nv 288, p.6-7, société académique de Nantes et de la Loire-Atlantique, 24 a viz Du 2012.. Dre e vamm e oa Chenantais niz-bihan Joseph FouchéDictionnaire biographique de Nantes et de Loire-Atlantique gant Bernez an Nail, An Amzer embanner, Pornizh, 2010, 414 p., p.97 ., test dre c'halloudegadur eus e c'hanedigezh.

Dimeziñ a reas da Joséphine Victoire Monnier du Pavillon, merc'h da Julien Henri Constant Monnier ha da Eulalie Victoire Olivier du Pavillon de La Plessissière, ha c'hoar-gaer Évariste Colombel, d'ar 4 a viz Du 1839, pa oa o chom straed Contrescarpe. Tri mab o doe, en o zouez Eugène Chenantais (1843-1892) hag a zeuas, eñ ivez, da vezañ savour.

E-kichen e resped savour, Joseph-Fleury Chenantais a voe kuzulier-kêr Naoned etre 1843 ha 1866. E 1845 e voe anvet komandant batailhon ar bomperien. E 1848 e kemeras penn ur strollad 319 den a-youl-vat eus Naoned evit mont da Bariz e miz Even evit "difenn an urzh hag adsevel ar Republik". Goude bezañ resevet al lejion a enor c'hall e 1856Les Architectes par leurs œuvres gant Alexandre Du Bois hag Élie Brault, 2006, kentañ embannadur e 1893, Elibron, Elibron Classics Series, III, 615 p., p.88  lenn enlinenn, gwelet d'ar 25 a viz Du 2012}}. e kemeras  perzh en aozadur an diskouezadeg vroadel e Naoned e 1861., ha dont a reas da vezañ kadoriad kevredigezh savourien Naoned, ur gefridi dalc'het gantañ betek e varv.

Tapet gant ur c'hleñved kalon e varvas d'ar 1 a viz Du 1868 er gêr straed La Fayette. Douaret e voe d'an 3 a viz Du e bered Trugarez, lec'h ma voe rentet enor dezhañ gant e gengêriz hag e genseurted. Kinklet eo e vez gant un delwenn arc'hantaet dre iskridadur gant kompagnunezhioù pomperien ar gêr, un oberenn graet gant Amédée Ménard ha teuzet gant Voruz.

 Oberenn 
C'hoari a reas Joseph-Fleury Chenantais ur roll a bouez e nevezadur ar savouriezh e Naoned en ur zegas ur c'hiz nevezklasel e dibenn ar bloavezhioù 1830Place publique, Patrimoine | Dictionnaire, miz Du Kerzu 2009, p.57}. 

Oberennoù bras a voe lakaet d'ober gant an tiez-kêr pe ar vourc'hizien. Tresañ a reas, gant Saint-Félix Seheult, steuñvoù Ti al lezioù-barn, an ti-bac'h ha ti an archerien, an tri war ar memes leurgêr, e 1852. Gant an daou-se e voe savet un oberenn vras all, iliz Itron-Varia-ar-Porzh-Mat, echuet e 1858.. Sevel a reas Chenantais ar butunerezh, savet etre 1861 ha 1866. Sevel a reas ivez an Ostel-Doue (distrujet e-pad bombezadeg ar 16 ha 23 a viz Gwengolo 1943 hag adsavet hervez ur steuñv disheñvel abaoe), minic'hi Santez-Anna (straed Russeil), c'hoariva ar Renaissance (distrujet gant un tan-gwall e 1912)., kelc'h an Arzoù-kaer (e niverenn 4 ar straed Voltaire). Kemer a reas perzh e savidigezh ar Palez Dobrée. Gant e vab Eugène e reas steuñv iliz Santez-Anna, hag an hini evit brasaat iliz Sant-Felis.

Oberennoù hervez an amzer :
 1836 : « salle des variétés » (distrujet), plasenn ar Sirk e Naoned ;
 1841 : iliz Sant-Loeiz e Kazon ;
 1843 : « établissement de bains Lafeuille » (danvez leti ar C'hazino kozh, ha goude Leti Bras ar C'hazino), 30-32 pourmen Amiral Lafargue, Les Sables-d'Olonne ;
 1845 : ostel Garreau, an talbennoù hag an toennoù a zo rummet monumant istorel dre ziferad an 29 a viz Here 1975 ;
1845 : maner Praud e Reudied (ouzhpennet e voe ur chapel e 1850), savet evit Philémon Chenantais, kuzulier-departamant ha maer Reudied ;
 1845-1846 : iliz Santez-Anna (Naoned). ;
 1849 : ti-kêr KastellbriantLe Patrimoine des communes de la Loire-Atlantique gant Jean-Luc Flohic, Flohic éditions, Charenton-le-Pont, 1999, 1383 p., Le Patrimoine des communes de France . ;
 1851 : iliz Sant-Yann-Vadezour Kerc'haouegLe Patrimoine des communes de la Loire-Atlantique gant Jean-Luc Flohic, Flohic éditions, Charenton-le-Pont, 1999, 1383 p., Le Patrimoine des communes de France .
 1852 : Ti al lezioù-barn Naoned ; archerdi Naoned ;
 1852 : kastell al Linot (Santez-Lusenn)Le Patrimoine des communes de la Loire-Atlantique gant Jean-Luc Flohic, Flohic éditions, Charenton-le-Pont, 1999, 1383 p., Le Patrimoine des communes de France . ;
 1853 (pe 1862 ?) : iliz Itron-Varia-ar-Porzh-Mat (Kerverner-Raez)Le Patrimoine des communes de la Loire-Atlantique gant Jean-Luc Flohic, Flohic éditions, Charenton-le-Pont, 1999, 1383 p., Le Patrimoine des communes de France . ;
 1855 : iliz Sant-Kentin e Sant-Weganton ;
 1856 : minic'hi Sante-Anna (Naoned, straed Russeil) ;
 1858 : iliz Itron-Varia-ar-Porzh-Mat (Naoned), rummet evel monumant istorel dre ziferad an 29 a viz Here 1975Le Patrimoine des communes de la Loire-Atlantique gant Jean-Luc Flohic, Flohic éditions, Charenton-le-Pont, 1999, 1383 p., Le Patrimoine des communes de France . Gwelet d'ar 25 a viz Du 2012. ;
 1859 : ostel Say (Naoned, straed Voltaire) ;
1860 : ti-kêr Sant-Stefan-Brengoloù ;
 1861 : skol ar merc'hed yaouank Landegon (Bro-Redon) ;
 1861-1862 : koc'hu Ankiniz ;
 1861-1866 : Butunerezh Naoned ;
 1863 : ti-kêr Ankiniz ;
 1865 : ti-bac'h Naoned (labourioù echuet e 1869). ;
 1867 : Iliz Sant-Pêr Reudied ;
 etre 1862 ha 1868 : palez Dobrée (Naoned) ;
 1867-1868 : c'hoariva ar Renaissance (distrujet e 1912).

 Levrlennadur 
 Joseph-Fleury Chenantais : architecte nantais, pennad-skrid gant Claude Kahn, 2003, eil trimiziad, Annales de Nantes et du pays nantais, nv 288, p.6-7, société académique de Nantes et de la Loire-Atlantique, 24 a viz Du 2012.
 Le Patrimoine des communes de la Loire-Atlantique gant Jean-Luc Flohic, Flohic éditions, Charenton-le-Pont, 1999, 1383 p., Le Patrimoine des communes de France .

 Pennad kar
 Istor Naoned

Rummad:Ganedigezhioù 1809
Rummad:Tud eus Naoned
Rummad:Savourien Breizh
Rummad:Marc'heien al Lejion a enor
Rummad:Marvioù 1868
Rummad:Bered Trugarez
Rummad:Kuzulierien-kêr Naoned